钦定古今图书集成/明伦汇编/家范典/第094卷 > 礼记 > 《曲礼》
## 钦定古今图书集成/明伦汇编/家范典/第094卷 > 礼记 > 《曲礼》

“取妻不取同姓”，故买妾不知其姓则卜之。

〈陈注〉“为其《近禽兽》”，卜其吉凶。

又

〈陈注〉不名，不以名呼之也。《疏》曰：世妇，两媵也，次于夫人，而贵于诸妾也。世臣，父在时老臣也。侄是妻之兄女，娣是妻之妹，从妻来为妾也。大夫不世爵，此有世臣者，子贤袭父爵也。家相助，知家事者。长妾，妾之有子者。〈大全〉金华应氏曰：“夫内助之贤而旧者，如世妇，如侄娣，如长妾，虽其分不敌于女君，其贵实隆于诸御。敬之而不名，所以示夫内之有所统也。内外皆有所敬而不名，则受其所敬者莫不竭其忠而尽心，睹其可敬者莫不知所畏而禀命，然后国政家事有所统一，而缓急有所凭借而倚重矣。”

又

天子有后，有夫人，有世妇，有嫔，有妻，有妾。

〈陈注〉三夫人，九嫔，二十七世妇，八十一御妻。自后而下皆三，因而增其数。妾之数未闻。〈大全〉马氏曰：《昏义》曰：“古者天子后立六宫，三夫人，九嫔，二十七世妇，八十一御妻，以听天下之内治。此曰天子有后，有夫人，有世妇，有嫔、有妻、有妾。盖《昏义》言后宫之治，故兼天子后言之，而备六宫之数，而妾不与焉。《曲礼》言后宫之位，故只言天子，而备六宫之名，则虽后之尊亦曰有后，而妾之贱亦与焉。”